b'\n_START_ARTICLE_\nTabulatur\n_START_PARAGRAPH_\nEt tabulatur eller bare tab er en form for noder-lignende skrift, beregnet til at beskrive hvordan musik spilles p\xc3\xa5 et strengeinstrument, som for eksempel en guitar eller en el-bas. Til forskel fra noder er tablatur lettere og enklere og tager kortere tid at l\xc3\xa6re. Der er tale om en meget simpel form og mange af melodiens elementer er ikke muligt at nedskrive. F.eks. rytme, anslagsstyrken osv. Derfor er det oftest n\xc3\xb8dvendigt at have h\xc3\xb8rt melodien i forvejen for at kunne spille den. Men netop den simple form g\xc3\xb8r at tabulaturer oftest bruges af amat\xc3\xb8rguitarister n\xc3\xa5r de udveksler erfaringer omkring hvordan en melodi spilles._NEWLINE_Et tab har et bestemt antal linjer, hvilket repr\xc3\xa6senterer antallet af strenge p\xc3\xa5 musikinstrumentet. Dvs. at et tab til en 4-strenget bass har 4 linjer, og et tab til en 5-strenget bass har 5 linjer, osv._NEWLINE_N\xc3\xa5r der st\xc3\xa5r et tal p\xc3\xa5 en linje, skal man gribe p\xc3\xa5 strengen, i det b\xc3\xa5nd som tallet repr\xc3\xa6senterer. Hvis der fx st\xc3\xa5r 3 p\xc3\xa5 linje 2, betyder det, at man skal gribe i b\xc3\xa5nd 3 p\xc3\xa5 streng nr. 2._NEWLINE_Det b\xc3\xb8r ogs\xc3\xa5 n\xc3\xa6vnes at man l\xc3\xa6ser fra venstre mod h\xc3\xb8jre, og man skal betragte det hele lodret. Dvs. hvis der er sted, hvor der er flere tal under hinanden, skal man ansl\xc3\xa5 de p\xc3\xa5g\xc3\xa6ldende strenge samtidig. Se p\xc3\xa5 f\xc3\xb8lgende eksempel:_NEWLINE_Eksempel p\xc3\xa5 tablatur (Fra AC/DC\'s \'Back In Black\'):_NEWLINE__NEWLINE_e|----2-2-2----------3-0-----------------2-2-2-------------------------|_NEWLINE_B|----3-3-3--2-2-2-------3-0-------------3-3-3--2-2-2------------------|_NEWLINE_G|----2-2-2--2-2-2-----------2b4r2p0-----2-2-2--2-2-2------------------|_NEWLINE_D|-2--0-0-0--2-2-2--------------------2--0-0-0--2-2-2------------------|_NEWLINE_A|-2---------0-0-0--------------------2---------0-0-0------------------|_NEWLINE_E|-0----------------------------------0----------------7-4-7-5-7-6-7-7-|_NEWLINE_Tablatur fungerer s\xc3\xa5ledes:_NEWLINE__NEWLINE_F\xc3\xb8rste linje svarer til f\xc3\xb8rste streng p\xc3\xa5 guitaren, alts\xc3\xa5 e-strengen._NEWLINE__NEWLINE_Anden linje svarer til anden streng osv._NEWLINE__NEWLINE_Tallet der st\xc3\xa5r p\xc3\xa5 linjen viser, hvilket b\xc3\xa5nd der skal spillet p\xc3\xa5 strengen. (Et "0" betyder, at strengen skal spillet l\xc3\xb8st.)\n_START_SECTION_\nTablaturprogrammer\n_START_PARAGRAPH_\nDer er blevet udviklet flere computerprogrammer til tabulatur, eksempelvis Guitar Pro-serien og Power Tab Editor. Udover muligheden for at skrive og l\xc3\xa6se tabulatur i programmerne, er der ogs\xc3\xa5 muligheden for at f\xc3\xa5 programmet til at spille sangene vha. midi-instrumenter. Programmerne indeholder ogs\xc3\xa5 tunings-leksikon, akkord-leksikon m.m.'